Document ID: 31993R0317

ΚΑΝΟΝΙΣΜΟΣ (ΕΟΚ) αριθ. 317/93 ΤΟΥ ΣΥΜΒΟΥΛΙΟΥ της 9ης Φεβρουαρίου 1993 για την τροποποίηση του κανονισμού (ΕΟΚ) αριθ. 1906/90 σχετικά με ορισμένους κανόνες εμπορίας για το κρέας πουλερικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί οργανώσεως της αγοράς στον τομέα του κρέατος πουλερικών (1), και ιδίως το άρθρο 2 παράγραφος 2,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 1906/90 (2) θεσπίζει ορισμένους κανόνες εμπορίας για το κρέας πουλερικών-
ότι οι ορισμοί για το κρέας πουλερικών που περιλαμβάνονται στον κανονισμό (ΕΟΚ) αριθ. 1906/90 θα πρέπει να τροποποιηθούν έτσι ώστε να αποκλείονται όλα τα είδη παρασκευασμάτων με βάση το κρέας πουλερικών-
ότι, για αν ληφθούν δεόντως υπόψη οι όροι εμπορίας του κρέατος πουλερικών στο εμπόριο λιανικής πώλησης, θα πρέπει να επιτραπεί στα κράτη μέλη να θεσπίσουν ειδικές απαιτήσεις θερμοκρασίας για την κοπή και αποθήκευση του νωπού κρέατος πουλερικών στο εμπόριο λιανικής πώλησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1906/90 τροποποιείται ως εξής:
1. στο άρθρο 2, το σημείο 1 αντικαθίσταται από το ακόλουθο κείμενο:
"1. "Κρέας πουλερικών ": το κρέας πουλερικών που είναι κατάλληλο για την ανθρώπινη κατανάλωση και δεν έχει υποστεί καμία άλλη επεξεργασία εκτός από την ψυκτική επεξεργασία."-
2. στο άρθρο 2, το σημείο 5 αντικαθίσταται από το ακόλουθο κείμενο:
"5."νωπό κρέας πουλερικών": το κρέας πουλερικών που δεν έχει σκληρυνθεί από τη διαδικασία ψύξης και το οποίο πρέπει να διατηρείται συνεχώς σε θερμοκρασία που δεν είναι κατώτερη από - 2o C ούτε ανώτερη από + 4o C- εντούτοις, τα κράτη μέλη δύνανται να θεσπίζουν διαφορετικές απαιτήσεις ως προς τη θερμοκρασία για την κοπή και την αποθήκευση του νωπού κρέατος πουλερικών σε καταστήματα λιανικής πώλησης ή σε εγκαταστάσεις που βρίσκονται πλησίον σηεμίων πώλησης, όπου η κοπή και η αποθήκευση έχουν αποκλειστικά ως σκοπό τον άμεσο εφοδιασμό του καταναλωτή επί τόπου."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ωστόσο, οι διατάξεις του άρθρου 1 σημείο 1, αρχίζουν να ισχύουν από την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Φεβρουαρίου 1993.

Labels: 3
17